Nr. C 329/56 De Europæiske Fællesskabers Tidende 30. 12. 89 
Udtalelse om regionalt handlingsprogram på Kommissionens initiativ til ændring af erhvervs­
strukturerne i kulområderne (RECHAR) 
(89/C 329/17) 
Kommissionen for De Europæiske Fællesskaber besluttede den 9. august 1989 under henvis­
ning til EØF-traktatens artikel 198 at anmode om Det økonomiske og sociale Udvalgs 
udtalelse om regionalt handlingsprogram på Kommissionens initiativ til ændring af erhvervs­
strukturerne i kulområderne (RECHAR). 
Da Kommissionen vil vedtage dette program så hurtigt som muligt, blev Klaus Schmitz 
udpeget til hovedordfører med henblik på at udarbejde et forslag til udtalelse til plenarfor­
samlingen i oktober 1989. 
Det økonomiske og sociale Udvalg vedtog på sin 270. plenarforsamling den 19. oktober 1989 
enstemmigt følgende udtalelse. 
1. Indledning 
1.1. ØSU er i vid udstrækning enig i Kommissionens 
vurdering af årsagerne til den krise, der hersker i mine­
driftsområder. Følgende elementer fremhæves: 
— importeret kul og andre energikilder sætter mine­
driften under et stort konkurrencepres 
(omkostningsforskelle/verdensmarkedspriser), 
— i mange tidligt industrialiserede områder er det mi­
nedriften, der dominerer økonomien. 
1.2. Den økonomiske udvikling inden for minedrifts-
sektoren kan dog ikke alene tilskrives markedskræfter­
ne. Nogle medlemsstater har målrettet fremmet mine­
driften som et vigtigt led i deres energipolitik. ØSU 
konstaterer med beklagelse, at Kommissionen ganske 
vist omtaler de konsekvenser, som fjernelsen af handels­
hindringer på energiområdet kan have, men tilsynela­
dende helt lader den energipolitiske baggrund ude af 
betragtning. ØSU påpeger, at »Rådets resolution af 
16. september 1986 om nye energipolitiske mål for 
Fællesskabet frem til 1995 og konvergensen mellem 
medlemsstaternes politik « stadigvæk er det bindende 
energipolitiske grundlag for Kommissionen. 1 denne 
resolution kræves bl.a.: 
» Sikrere forsyningsvilkår og mindre risici for vold­
somme prissvingninger.« 
Dette skal bl.a. opnås i kraft af: 
»Udvikling af Fællesskabets energiressourcer på 
økonomisk tilfredsstillende betingelser.« 
I resolutionen kræves endvidere følgende: 
»Fortsættelse af bestræbelserne på at fremme for­
bruget af fast brændsel og på at forbedre konkurren­
ceevnen inden for Fællesskabets produktionskapaci­
tet på dette område under hensyn til de nye mu­
ligheder, der åbner sig på markedet, for anvendelser 
af fast brændsel som giver større værditilvækst. Fast 
brændsels andel i energiforbruget bør øges.« 
1.3. ØSU bifalder det forelagte program under forbe­
hold af følgende bemærkninger. Programmet støtter Kommissionens mål om at gøre erhvervsstrukturerne i 
kulmineområderne mere alsidige, så disse områder får 
bedre udviklingsmuligheder på længere sigt. Den nød­
vendige tilpasning skal ske gennem overenskomsterne. 
Dette program fritager dog ikke Ministerrådet og Kom­
missionen for deres energipolitiske ansvar på mine­
driftsområdet. ØSU mener, at målet om at sikre energi­
forsyningen er af afgørende betydning i den forbindelse. 
Dette mål kan man især tage højde for ved at give 
Fællesskabets eget energigrundlag, som f.eks. minedrif­
ten, varige udviklingsmuligheder gennem en styrkelse 
af konkurrenceevnen. 
2. Generelle bemærkninger til handlingsprogrammet 
og til Kommissionens forslag til Rådets afgørelse 
om RECHAR 
2.1. På baggrund af de anførte regionale problemer, 
så som: 
— mangel på en alsidig erhvervsstruktur, 
— kun få små og mellemstore virksomheder, 
— infrastrukturproblemer i forbindelse med afsides be­
liggende miner, 
— kvalifikationsproblemer, 
— miljøproblemer, 
— dårligt image, 
bifalder ØSU de foranstaltningsmuligheder, der er 
nævnt i Kommissionens forslag. Kommissionen har 
med rette foreslået en bred vifte af foranstaltninger. I 
hvert enkelt tilfælde bør man dog sikre sig, at de støtte­
de foranstaltninger er i overensstemmelse med de opera­
tionelle programmer, der er foreslået for den pågælden­
de region. Styrkelsen og spredningen af det lokale er­
hvervsliv bør i den forbindelse stå i forgrunden. 
2.2. Det er vigtigt, at man samordner de forskellige 
foranstaltnigner, der støttes på fællesskabsplan, på na­
tionalt og på regionalt plan. Her skal forbindelsen 
mellem investeringsfremmende og kvalifikationsforbed-
rende foranstaltninger specielt fremhæves. Gennem en 
tættere sammenknytning af disse to former for foran­
staltninger kan man sikre, at de arbejdstagere, der frigø­
res fra minedriftsvirksomheder, finder en ny arbejds­
plads uden mellemliggende ledighedsperiode. 
30. 12. 89 De Europæiske Fællesskabers Tidende Nr. C 329/57 
2.3. Det er også væsentligt, at der foretages en sam­
ordning med Fællesskabets og medlemsstaternes tek­
nologipolitiske stimuleringsprogrammer på energi- og 
miljøområdet. Derved kunne man lette omstrukturerin­
gen af den industri, der er underleverandør til og der­
med afhængig af minedriften. (Der tænkes f.eks. på 
metoder til genbrug, oparbejdelse og bortskaffelse af 
industrielle affaldsstoffer). 
2.4. For at sikre en effektiv anvendelse af de finan­
sielle midler og styrke de endogene udviklingsmulighed­
er er det stærkt påkrævet at inddrage de berørte økono­
miske og sociale parter i lokalområdet. Det er beklage­
ligt, at Kommissionen ikke kommer ind på dette i sit 
forslag. ØSU gør opmærksom på, at det princip om 
»partnerskab«, som blev indført i forbindelse med re­
formen af strukturfondene, i mange stater har været 
begrænset til at omfatte de nationale myndigheder uden 
hensyntagen til de berørte lokale økonomiske og sociale 
parter. 
2.5. Det må beklages, at Kommissionen ikke har 
specificeret de modtagergrupper, der kan komme i be­
tragtning i forbindelse med foranstaltningerne. Det er 
ikke tilstrækkeligt at henvise til bestemmelserne om 
strukturfondene. 
2.5.1. Under hensyntagen til deres økonomiske og 
tekniske muligheder har de minedriftsselskaber, som 
dominerer i disse områder, og deres ejere en særlig 
forpligtelse i forbindelse med den regionale omstruktu­
rering. Kommissionen bør i særlig grad støtte egnede 
initiativer fra disse minedriftsselskaber. 
2.5.2. Såfremt der ikke findes statslige organer, som 
egner sig til at udvikle og realisere de nødvendige opera­
tionelle programmer, bør man enten søge at bringe et 
samarbejde i stand med regionale udviklingsselskaber 
eller fremme oprettelsen af sådanne udviklingssel­
skaber. 
2.6. De hidtidige erfaringer med regionale støttefor­
anstaltninger fra Kommissionen er delvist negative, 
også efter reformen af strukturfondene. Den komplice­
rede og langsommelige vej gennem instanserne har ofte 
hindret lovende lokale initiativer i at deltage i EF's 
regionalprogrammer. ØSU foreslår derfor, at man for 
de af Kommissionens regionale fællesskabsinitiativer, 
som ikke er kvotebestemte, således som det er tilfældet 
for RECHAR, gør det muligt, at Kommissionen umid­
delbart fremmer lokale projekter, såfremt de ønskede 
støtteforanstaltninger er i overensstemmelse med de 
regionale udviklingsprogrammer. 
2.7. ØSU beklager, at Kommissionen ikke angiver 
omfanget af de økonomiske midler, der står til rådighed 
Bryssel, den 19 oktober 1989. for RECHAR-programmet. I betragtning af de proble­
mer, man har i minedriftsområderne, bør man mindst 
stille lige så mange midler til rådighed som ved 
RESIDER-programmet. Eftersom strukturfondene kun 
har begrænsede midler til at støtte de områder, der 
falder ind under mål 2, bør de nødvendige finansielle 
midler til RECHAR-programmet stilles til rådighed. 
Såfremt det er juridisk muligt, bør programmet finansie­
res med midler af Det europæiske Kul- og Stålfællesskab 
(EKSF). 
Derudover skal der være sikkerhed for, at den støtte, 
der bevilges under RECHAR-programmet, anvendes i 
de pågældende regioner ud over den støtte, der ellers 
bevilges af EF og staten, så RECHAR-midlerne ikke 
træder i stedet for andre bestående finansieringspro­
grammer. 
3. Særlige bemærkninger til Kommissionens forslag 
3.1. Artikel 3 
RECHAR-programmet bør også omfatte regioner uden 
for de støtteområder, som falder ind under mål 1, 2 og 
5b, såfremt arbejdsløshedsprocenten svarer til eller er 
højere end EF-gennemsnittet. Såfremt man som følge 
af krisen inden for minedriften har kunnet notere eller 
må forvente en væsentlig nedgang i antallet af arbejds­
pladser i disse regioner, bør de støttes under RECHAR-
programmet og samtidig medregnes til støtteområderne 
under mål 2. 
I de minedriftsområder, som har en arbejdsløshedspro­
cent lige under EF-gennemsriittet, bør man tage højde 
for den forventede nedgang i antallet af arbejdspladser 
og dermed åbne mulighed for støtte. 
Når man beregner henholdsvis arbejdsløsheden og ar­
bejdspladstabet inden for minedriften, bør man ikke 
kun anvende den statistiske regionalenhed NUTS 3, da 
visse minedriftsområder strækker sig over to NUTS 3-
områder. Såfremt det er statistisk muligt, bør områdeaf­
grænsningen derfor håndteres fleksibelt. 
3.2. Artikel 4 
ØSU foreslår, at de anførte foranstaltninger principielt 
kun støttes inden for rammerne af operationelle pro­
grammer. Uden prioriteter er der stor risiko for, at man 
på et alt for vilkårligt grundlag træffer enkeltstående 
foranstaltninger, som ikke indgår i en større sammen­
hæng. 
Støtte til de små og mellemstore virksomheder bør 
fremhæves specielt. Det bør være muligt at yde en 
målrettet eksportstøtte til de små og mellemstore virk­
somheder. 
Alberto MASPRONE 
Formand for 
Det økonomiske og sociale Udvalg